open-index/open-wikipedia-markdown huggingface dataset:
Սիստր

[thumb|[Նեֆերտարի թագուհին սիստրը ձեռքին: Աբու Սիմբելի տաճարից որմնանկար]]

**Սիստր** (, ),  հարվածային երաժշտական գործիք առանց որոշակի հնչեղության։ Պատրաստված մետաղյա թիթեղից երկարավուն կռած կամ էլ բռնակով, ավելի նեղ մասով, որին ամրացված է բռնակը։ Ոչ մեծ բացվածքի անցքերով անցեն կացված   մետաղական տարբեր մեծության ձողիկներ, որոնց ծայրերը թեքվում են դառնում կեռիկներ։ Կեռերը հագցված են մետաղական ձողավոր ափսեյի մեջ և զանգերը սեղմվում են և թափահարելիս ձայն են հանում։ Հին Եգիպտոսում սիստրը օգտագործել են ծիսական արարողությունների  և այլ տոնակատարությունների ժամանակ, հարմարացվել է Իսիդայի պաշտամունքին։

Սիստրի վերին մասում  սովորաբար պատկերված է եղել կատու մարդկային դեմքով, իսկ բռնակի վրա պատկերված է Խատխորը և աստվածուհի-կատու Բաստետը։ Հսկայական մեծ սիստր դրված է եղել Խատխորի սրբավայրում` իր Դենդերա Հին Եգիպտոսի տաճարում (եգիպտերեն` Նուն-տա-նեչերտ)։

Հին Եգիպտոսից անցել է Շումեր, Հին Հունաստան, իսկ ավելի ուշ Հին Հռոմ։

Պլուտարքոսը  («Իսիդայի և Օսիրիսի մասին») սիստրին վերագրել է կախարդական դեր`սիստրի միջոցով վախեցրել և պատկերել են Տիֆոնին  (Սեթ)։

Մինչև XX դարի սկիզբը հանդիպել է Եգիպտոսում և Եթովպիայում։ Ինչպես  մշակութային գործիք պահպանվում է եթովպիական եկեղեցում։

Ակադեմիական երաժշտության մեջ պատահական են օգտագործում, մյուս չխչխկան գործիքների հետ միասին, (օրինակ` Սևիլյան սափրիչ օպերայում)։

## Պատկերասրահ

Sistre copte 1.jpg| Կոպտիկ սիստր
Louvres-antiquites-egyptiennes-p1010937.jpg| Խատխորի պատկերով սիստր
Sistrum c 350 BC Berlin.jpg|Ք.ա. 350 թվականի մետաղական սիստր
Sistrum, late period.jpg| Խատխորի պատկերով սիսրտ Բրիտանական թանգարանից
Relief Princesses with Sistra.jpg|thumb|Թագուհին սիստրը ձեռքին: Ժայռապատկեր դամաբարանից մոտավոր 1356 թվականներ
As-Hadrian-Aegyptus-RIC 0839,As.jpg|Հադրիանոսի մետաղադրամները պատկերված կինը սիստրը ձեռքին


## Ծանոթագրություններ

Կատեգորիա:Աֆրիկական երաժշտական գործիքներ
Կատեգորիա:Եգիպտական երաժշտություն
Կատեգորիա:Երաժշտական գործիքներ այբբենական կարգով
Կատեգորիա:Հին Եգիպտոսի մշակույթ
Օբրի Պլազա

**Օբրի Պլազա**  (, ), ամերիկացի դերասանուհի։

## Կենսագրություն
Ծնվել է Ուիլմինգտոնում,Դելիվեր նահանգում։ Նրա մայրը ուգանդական և անգլիական արմատներ ունի, իսկ հայրը՝ պուերտոռիկացի է։ Հայրը ֆինանսական խորհրդատու է, իսկ մայրը՝ իրավաբան։ Ծնողները նրան անվանել են «Բրեդ» խմբի համանուն երգի պատվին։ Օբրին 2 փոքր քույր ունի՝ Ռենեն և Նատալին, նրանցից վերջինը, ոգեշնչել է քրոջը Էյփրիլ Լուդգեյթի կերպարը ստեղծելիս։ Այդ դերն Օբրին խաղացել է «Պուրակներ և հանգստի գոտիներ»  հեռուստանովելում։  2004 թվականին դերասանուհին  ուղեղի կաթված ստացավ, ինչը բերեց  մկանների ժամանակավոր կաթվածի և խոսքի խանգարման, դրանից հետո նա ամբողջությամբ վերականգնվեց։

## Անձնական կյանք
Հանդիպում էր դերասան Մայքլ Սերայի հետ, ում հետ ծանոթացել էր «Սքոթ Փիլգրիմն ընդդեմ բոլորի» ֆիլմի նկարահանումների ժամանակ։ Իր խոսքերով, նրանք քիչ էր մնում ամուսնանային Լաս Վեգասում։ 2011 թվականից հանդիպում է սցենարիստ և ռեժիսոր  Ջեֆֆ Բաենի հետ։ 2016 թվականին Պլազան կատարեց քամինգ-աութ (բացահայտ ընդունում և խոստովանում իր սեռական կողմնորոշման մասին) իր բիսեքսուալ լինելու մասին։

## Ֆիլմագրություն

## Ծանոթագրություններ

Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի կատակերգուներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի սցենարիստներ
Կատեգորիա:Անձինք այբբենական կարգով
Փայտացողուն բույսեր

[մինի|267x267փքս|[Խեժափիճի սիբիրական (*Larix sibirica*)]]
**Փայտացողուն բույսեր**, բազմամյա  մշտադալար կամ  տերևաթափվող բույսեր, որոնց բունը և ճյուղերը առաջացնում են շինափայտ։ Անտառի հիմնական բաղադրիչ տարրերն են, որ ձևավորում են նրա լանդշաֆտը, և ծառայում են անտառային  կենսաերկրացենոզի  հիմնական  գործոն։ Բուսաբանության այն բաժինը, որն ուսումնասիրում է բնափայտային բույսերը, կոչվում է ծառագիտություն (դենդրոլոգիա)։

Համաձայն դանիացի բուսաբան Քրիստեն Ռաունկիերի դասակարգման՝ ծառերը ունեն բազմամյա վերգետնյա ընձյուղներ` աճման կոներով։ Ռաունկիերի դասակարգմամբ ծառերը պատկանում են ֆաներոֆիտների խմբին։

Ի. Գ. Սերեբրյակովը փայտացողուն բույսերը բաժանում է երեք տիպերի` ծառեր, թփեր և թփուտներ։ Մերկասերմ և երկշաքիլավոր փայտացողուն բույսերին բնորոշ է հզոր երկրորդային հաստացումը և պերիդերմի զարգացումը։
[ձախից|մինի|215x215փքս|[Կեչի հարթատերև|Հարթատերև կեչի (*Betula platyphylla*)]]
Փայտացողուն բույսերը, կախված արտաքին միջավայրի պայմաններից, ձևավորել են տարբեր կենսաձևեր՝ ծառեր, թփեր, լիաններ, մացառուտներ։ Ի տարբերություն խոտաբույսերի` փայտացողունների մոտ վերգետնյա օրգանները անբարենպաստ պայմաններում ամբողջությամբ չեն ոչնչանում և բարենպաստ պայմաններում վերսկսում են իրենց աճը. առաջանում են նոր տերևներ, ծաղիկներ, պտուղներ։ Դրա շնորհիվ այս բույսերը փարթամորեն աճում են, ընդարձակվում՝ ձևավորելով մեծ սաղարթ, ապրում են երկար տարիներ և հասնում մեծ, անգամ հսկա չափերի։ Բնափայտի մեջ  առաջանում են տարեկան օղակներ, որոնցով էլ հնարավոր է հաշվել բույսի տարիքը։

Փայտացողուն բույսերը մեծ մասամբ սերմնավոր բույսերն են, բայց և պտերների մոտ էլ հանդիպում են որոշ ծառանման ձևեր։

Բնական և արհեստական անտառային տնկարկներում տարբերում են գերակա ծառեր (չափերով մեծ), օժանդակ ծառեր և թփեր, թփուտներ։

## Պատկերասրահ

Պատկեր:Ginkgo-Baum.jpg|Գինկո
Պատկեր:Doğu ladini-1.jpg|Եղևնի
Պատկեր:Daniel Fuchs.CC-BY-SA.Populus.Hybrid Poplar.jpg|Բարդի
Պատկեր:Actinidia kolomikta a.JPG|Կիվի
Պատկեր:Pinus pumila 04.jpg|Սոճու մացառուտ


## Գրականություն
* 
* 

Կատեգորիա:Բուսաբանություն
Կատեգորիա:Ծառագիտություն
Յոհան Նեպոմուկ Հումել

**Յոհան Նեպոմուկ Հումել** (, )՝ ավստրիացի երգահան և վիրտուոզ-դաշնակահար։

## Կենսագրություն
Յոհան Նեպոմուկ Հումելը ծնվել է 1778 թվականի նոյեմբերի 14-ին Պրեսբուրգում (ներկայիս Բրատիսլավա)։ Արդեն 3 տարեկանում նրա մոտ բացահայտվել էին երաժշտական ընդունակություններ, իսկ 5 տարեկանում հորից նվեր էր ստացել իր առաջին փոքրիկ դաշնամուրը, որը պահել էր մինչև կյանքի վերջը։ Ամուսնացած էր օպերային երգչուհի և Բեթհովենի ընկերուհի Էլիզաբեթ Ռյոկելի հետ։ Հավանաբեր, Բեթհովենը հենց նրան էր ձոնել «Էլիզի մոտ» պիեսը։

1786-1788 թվականներին նա սովորել է Վոլֆգանգ Ամադեուս Մոցարտի և Անտոնիո Սալերի մոտ։

1793 թվականից մինչև 1816 թվականը ապրել է Ավստրիայի մայրաքաղաք Վիեննայում։ Կոնտրապունկտի (ձայնակարգություն) դասեր է վերցրել Յոհան Գեորգ Ալբրեխտսբերգի մոտ, ով Բեթհովենի ուսուցիչներից մեկն էր։ Երգեցողություն սովորում է Անտոնիո Սալիերի մոտ։

1795 թվականին Յոհան Նեպամուկը աշակերտել է Յոզեֆ Հայդնի մոտ, որտեղ նա ծանոթացել է երգեհոնի հետ։ Հայդնը նրան է նվիրել Լյա բեմոլ սոնատը, որը Հումելը կատարել է փայլուն կերպով։

1820 թվականին դաշնամուրի դասեր է տվել Հուլիուս Բենեդիկտին, ում Վիկտորյա թագուհին իր տաղանդի համար հետագայում շնորհել է ազնվականի տիտղոս։

Մահվանից առաջ զբաղվել է Բեթհովենի լարային քառյակների փոխակերպմամբ դաշնամուրի համար, բայց մտահղացումը այդպես էլ ավարտին չի հասցրել։ Ընկերություն է արել Բեթհովենի և Շուբերտի հետ։ Շուբերտը նրան է նվիրել մի շարք ստեղծագործություններ։ Հումելի աշակերտներից են Ֆելիքս Մենդելսոնը և Ֆրանց Շոբերլեխները։

## Արվեստ
Յ. Ն. Հումելը ներկայացնում է անցումը կլասիցիզմից դեպի ռոմանտիզմ։ Նրա ժառանգության մեջ իր ուրույն տեղն ունի դաշնամուրային երաժշտությունը, որն առանձնանում է վարպետությամբ, գերզգայունությամբ, ռոմանտիկությամբ ու նրբագեղ մեղեդիներով։ Նրա դաշնամուրային պիես նոկտյուրն «Ընկերության հիշողությունը» 1854 թվականին գործիքավորվել է ռուս երգահան Մ. Ի. Գլինկայի կողմից։

## Ստեղծագործություն
Ունեցել է ընդհանուր առմամբ 125 ստեղծագործություններ։
* 9 օպերա
* 5 բալետ
* 3 պատարագ
* 7 դաշնամուրային համերգ նվագախմբի հետ
* 7 դաշնամուրային տրիո
* դաշնամուրային քառյակ սոլ մաժոր
* 2 դաշնամուրային կվինտետ (հնգանվագ)
* դաշնամուրային սեպտետ (յոթնանվագություն) դո մաժոր "Militär-septet" 
* 9 սոնատ դաշնամուրի համար
* 8 սոնատ դաշնամուրի և ջութակի համար
* մեծաթիվ պիեսներ դաշնամուրի, այդ թվում 11 սոնատ, ռոնդո, ֆանտազիա, էտյուդ և այլն։
* համերգ ֆագոտի և նվագախմբի հետ ֆա մաժոր
* փողային համերգ նվագախմբի հետ մի բեմոլ մաժոր
* համերգ մանդալինի և նվագախմբի հետ սոլ մաժոր

## Հետաքրքիր փաստեր
* 1822 թվականին Հումելը համերգ է ունեցել Ռուսաստանում
* Որոշ ստեղծագործություներում Հումելն օգտագործել է ռուսական ժողովրդական երգերի մեղեդիներ՝ « Ռուսական երգերի թեմաներով վարիացիաներ», «Բազմահնչյուն ռուսական ժողովրդական երգեր» քառյակի, երգչախմբի և նվագախմբի համար։

## Գրականություն
* 

## Ծանոթագրություններ

Կատեգորիա:Ավստրիացի դաշնակահարներ
Կատեգորիա:Օպերային կոմպոզիտորներ
Կատեգորիա:Ավստրիացի կոմպոզիտորներ
Կատեգորիա:Չեխ կոմպոզիտորներ
Կատեգորիա:Երաժիշտներ այբբենական կարգով
Կատեգորիա:Կոմպոզիտորներ այբբենական կարգով
Կատեգորիա:Դաշնակահարներ
Կատեգորիա:Ավստրիացի դիրիժորներ
Կատեգորիա:Ավստրիացի մանկավարժներ
Սոման դե Վոքլյուզ

**Սոման դը Վոքլյուզ** (), կոմունա Ֆրանսիայի Վոքլյուզ դեպարտամենտում, Պրովանս Ալպեր Լազուր ափում։ Պատկանում է ԼˈԻլ-սյուր-լա-Սորգ կանտոնին։

## Աշխարհագրական դիրք
Սոման դե Վոքլյուզը գտնվում է Ավինյոնից 24 կմ դեպի արևելք և ԼˈԻլ-սյուր-լա-Սորգից 5 կմ արևելք։ Հարակից համայնքներն են՝ հյուսիսում` Լա Ռոք-սյուր-Պերնեսը, հարավ-արևելքում՝ Ֆոնտեն-դե-Վոքլյուզը և Գորդեսը, հարավում՝ Լանը, արևմուտքում` ԼˈԻլ-սյուր-լա-Սորգը, և հյուսիս-արևմտյան մասում` Վելլերոնը։

Կոմունան գտնվում է Վոքլյուզի լեռների ստորոտին, Սորգ հովտում։

## Ժողովրդագրություն
մինի|Սեն Տրոֆիմի եկեղեցի
Համայնքի բնակչությունը 2010 թվականին կազմել է 856 մարդ։

## Տեսարժան վայրեր
* 12-րդ դարում կառուցված ամրոցը, 14-17-րդ դարերում վերափոխվել է, պատկանել է Մարկիզ դը Սադի հորեղբորը` Ժակ դը Սադին։
* Սուրբ Տրոֆիմի եկեղեցին, որը նույնպես կառուցվել է 12-րդ դարում
* Կրեմադի գյուղական թանգարանը

## Պատկերասրահ

Eglise à Saumane de Vaucluse.JPG|Սեն Տրոֆիմ եկեղեցի
Abri en pierre à Saumane de Vaucluse.JPG|Քարե կառույցներ՝ կոմունայի հարևանությամբ
Saumane - Lavoir de la tour1.JPG|Լավուար
Saumane - Tour de l'horloge.JPG|Ժամացույցի աշտարակ
Saumane-de-Vaucluse Chateau.JPG|Սուման դե Վոքլյուզի ամրոց


## Ծանոթագրություններ

## Արտաքին հղումներ
* Վիճակագրության ազգային ինստիտուտ 
* Сайт департамента туризма.

Կատեգորիա:Ֆրանսիայի բնակավայրեր
Կատեգորիա:Ֆրանսիայի կոմունաներ
Բաքոսուհիներ

**«Բաքոսուհիներ»** ()՝ հին հույն ողբերգակ Եվրիպիդեսի ողբերգություններից։ Այն գրվել է Ք․ա․ 405 թվականին և զբաղեցրել է ողբերգությունների մրցույթում առաջին տեղը։ Հայաստանում, ըստ պատմիչների, ներկայացվել է Արտավազդ Բ-ի ժամանակ։ Ք․ա․ 53 թվականի հայաստանյան ներկայացմանը մասնակցել է հույն դերասան Յասոնը։

## Սյուժե
Եվրիպիդեսի ողբերգությունը ներկայացնում է Դիոնիսոսի մասին առասպելը։ Դիոնիսոսը՝ Զևսի և թեբեացի Սեմելեի որդին, հաստատում է իր սրբազան խորհուրդները Ասիայում և վերադառնում է Հունաստան լիդիացի բաքոսուհիների երգչախմբի ուղեկցությամբ։ Առաջին իսկ քաղաքը, որտեղ նա ոտք է դնում, նրա մոր հայրենի Թեբեն է, որը հրաժարվում է ճանաչել իրեն։ Դրա համար Դիոնիսոսը պատժում է Թեբեի կանանց խելահեղությամբ. վերջիններս լքում են իրենց տները և բաքոսական համակվածության մեջ շրջում են Կիթերոնի լեռան անտառոտ լանջերում։

Արքա Պենթևսը՝ Ագավայի որդին (Ագավան Սեմելեի քույրերից մեկն է), մտադիր է ուժով վերջ դնել այդ խելագարությանը, որի մեջ բացառապես սանձարձակություն է տեսնում։ Ծերունիները զուր են փորձում զգուշացնել արքային։ Պենթևսը որոշում է շղթայել և բանտարկել Դիոնիսոսին, որը հանդես է գալիս լիդիացի մարգարե-հրաշագործի տեսքով։ Սակայն Դիոնիսոսը մթագնում է բերում Պենթևսի վրա, և վերջինս, բաքոսուհու զգեստներ հագած, ինքն է գնում դիտելու բաքոսական խնջույքները։ Համակված ու մոլեգին բաքոսուհիները, որոնց առաջնորդում է Ագավան, պատառոտում են Պենթևսին՝ դնելով նրան առյուծի տեղ, իսկ Ագավան, ցնծալով վերադառնում է տուն՝ ձեռքում բռնած որդու գլուխը։ Նա սթափվում է շատ ուշ։ Պենթևսի մարմնի վրա Ագավայի ողբը ողբերգության ձեռագրում բացակայում է։

Երգչախմբի շուրթերով Եվրիպիդեսը փառաբանում է բաքոսական էքստասիսի ցնծությունը և կյանքի վայրկենական լիությունը։ Ավանդական իմաստնությանը երգչախումբը նախընտրում է պարզ զանգվածի չխորհրդածող հավատը։ Երբ Ագավան Դիոնիսոսին է նետում մեղադրանք, որ աստվածներին հարիր չէ վրեժնդրությունը, Դիոնիսոսը թողնում է այդ խոսքը առանց բավարար պատասխանի։

## Գործող անձինք
* Դիոնիսոս
* Բաքոսուհիների երգչախումբ, լիդիացի կանայք
* Թիրեսիաս, կույր ծերունի, գուշակ
* Կադմոս, Փյունիկիայի նախկին արքա
* Ծառա
* Լրաբեր հովիվ
* Լրաբեր ծառա
* Ագավա, Հերմոնիայի և Կադմոսի դուստր

## Ծանոթագրություններ

## Գրականություն
*  Анненский, Иннокентий Фёдорович|Иннокентия Анненского (оригинальная версия) // Вакханки. Трагедия Эврипида. — СПб., 1894. 
*  Анненский, Иннокентий Фёдорович|Иннокентия Анненского (в редакции Зелинский, Фаддей Францевич|Фаддея Зелинского) // Еврипид. Трагедии: В 2 тт. — М., 1969. — Т. 2. — С. 427-492. — (Библиотека античной литературы).
*  Анненский, Иннокентий Фёдорович|Иннокентия Анненского (в редакции Зелинский, Фаддей Францевич|Фаддея Зелинского) // Еврипид. Трагедии: В 2 тт. — М., 1980. — Т. 2. — С. 375-434.
*  Анненский, Иннокентий Фёдорович|Иннокентия Анненского (оригинальная версия) // Еврипид. Трагедии: В 2 тт. — М., 1999. — Т. 2. — С. 388-447. — (Литературные памятники).
*  Зелинский, Фаддей Францевич|Фаддея Зелинского // Еврипид. Трагедии: В 2 тт. — М., 1999. — Т. 2. — С. 612-667. — (Литературные памятники).

## Արտաքին հղումներ
* Дионис и Пенфей 
* ԵՎՐԻՊԻԴԵՍ «ԲԱՔՈՍՈՒՀԻՆԵՐ», թարգ․ Արամ Թոփչյան

Կատեգորիա:Անտիկ գրականություն
Կատեգորիա:Հին հունական գրականություն
Կատեգորիա:Ողբերգություններ
Կատեգորիա:Հին Հունաստանի թատրոն
Կատեգորիա:Դիոնիսոս
Մարսյան դաշտ (Փարիզ)

**Մարսյան դաշտ ** (), հանրային զբոսայգի Փարիզի 7֊րդ շրջանում, հյուսիս արևմուտքից Էյֆելյան աշտարակի, հարավ֊արևելքից զիվորական դպրոցի միջև։ Գտնվում է քաղաքի հյուսիսային հատվածում, Սեն գետի ձախ ափին։
## Պատմություն
600px|thumb|center
250px|մինի|աջից|Մարսյան դաշտը գիշերը
[250px|մինի|աջից|Մարսյան դաշտը [Մոնպառնասից]]
1751 թվականին Լյուդովիկոս XV֊ը որոշում ընդունեց աղքատացած ազնվական  ընտանիքների տղաների համար զինվորական դպրոց բացելու մասին։
Դպրոցի առջևի բաց ընդհանուր տարածքն ստանում է Մարսյան դաշտ անվանումը, ի պատիվ պատերազմի աստծված Մարսի և սկսում է ծառայել որպես  հրապարակ զինվորական շքերթների համար։ 1790 թ֊ի հունիսի 14֊ին հենց այստեղ է տեղի ունեցել ֆրանսիական առաջին սահմանադրության ընդունման հանդիսավոր արարողությունը։ 1791 թվականի հուլիսի 17-ին Մարսյան դաշտում է տեղի ունեցել ժողովրդական ընդվզումների մասնակիցների գնդակահարությունը։

1783 թվականին ֆիզիկոսներ Ժակ Շարլը և Ռոբեր եղբայրները  Մարսյան դաշտում են կատարել աերոստատիկայի առաջին փորձերը։ 1784 թվականին օդագնաց Բլանշերն առաջինը որոշեց ստուգել օդապարիկով  թռիչք։

Ֆրանսիական մեծ հեղափոխությունից հետո, Մարսյան դաշտում տեղի են ունենում հանդիսություններ՝ նվիրված հայրենասիրական տոներին։
1833 թ.֊ից 1860 թվականներին Մարսյան դաշտում կազմակերպվում էին ձիարշավներ։ 1867 թվականից ի վեր այստեղ պարբերաբար կազմակերպվում են միջազգային ցուցահանդեսներ։ 1794 թվականի հունիսի 8-ին Մարսյան դաշտում, նկարիչ Ժակ Լուի Դավիդի նախաձեռնությամբ կազմակերպվեց մշակութային միջոցառումների փառատոն, որի պատվին Մարսյան դաշտը վերակառուցվեց։ Հեղափոխության պատմության մեջ փառատոնը համարվում է ամենահաջողվածներից մեկը։

## Գրականություն
* 
## Ծանոթագրություններ

Կատեգորիա:Համաշխարհային ժառանգություն Ֆրանսիայում
Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Փարիզի տեսարժան վայրեր
Կատեգորիա:Փարիզի հրապարակներ
Արքայական նապաստակներ

**Արքայական նապաստակներ**, հայտնի ռեժիսոր Վլադիմիր Պոլկովնիկովի խորհրդային մուլտիպլիկացիոն ֆիլմը` նկարահանված Պետեր Ասբյորսենի համանուն հեքիաթի մոտիվներով։ 1990 թվականին «Անճոռնի ճուտիկը» և «Կախարդված տղան» մուլտիպլիկացիոն ֆիլմերի հետ մտել է «Լապլանդյան հեքիաթներ» հավաքածուի մեջ։

## Սյուժե
Պատանին արքայի նապաստակների հովիվն էր։ Ճանապարհին նա փրկում է տատիկին, ով նրան տալիս է կախարդական շվի։ Հիմա տղան կարող է այս կողմ այն կողմ քշել ոչ միայն նապաստակներին, այլև իրեն` արքային։

## Դերերի հնչյունավորում
* Լև Շաբարին-Հանս
* Ալեքսանդրա Դենիսովա-մայր
* Ելենա Պոնսովա-պառավ
* Սերգեյ Ցեյց-թագավոր
* Իրինա Կարտաշովա-թագուհի
* Գալինա Նովոժիլովա-արքայադուստր
* Գեորգի Միլյար-նախարար

## Փառատոններ և պարգևներ
1992 թվականին «Լապլանդյան հեքիաթները» մուլտֆիլմերի ժողովածուն, որը ներառում էր «Արքայական նապաստակներ», «Անճոռնի ճուտիկը» և «Կախարդված տղան» մուլտֆիլմները,  առաջադրվել է 1991 թվականի «Նիկա» կինոմրցանակին։

## Ծանոթագրություններ

## Արտաքին հղումներ
* Владимир Полковников — Энциклопедия отечественного кино 

Կատեգորիա:Խորհրդային մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:1960 մուլտֆիլմեր
Կատեգորիա:Վլադիմիր Պոլկովնիկովի մուլտֆիլմեր
Կատեգորիա:Մուլտֆիլմեր նապաստակների մասին
Ջերալդ Մեսսի

**Ջերալդ Մեսսի** (, ), անգլիացի բանաստեղծ, սիրողական մակարդակի եգիպտագետ։

## Կենսագրություն
Մեսսին ծնվել է աղքատ ընտանիքում։ Նա երեխա ժամանակ աշխատել է  մետաքսամանական ֆաբրիկայում, որտեղից դուրս է եկել՝ անցնելով ավելի հեշտ աշխատանքի։

1880 թվականից մինչև 1907 թվականը Մեսսին ղեկավարել է  «Դրուիդների միաբանություն» անվամբ կրոնական շարժումը։ Նրա աշխատանքները տպագրվել են «Ազատության ոգի» ամսագրում` հետագայում դառնալով այդ ամսագրի խմբագիրը։ Մեսսին ընդամենը քսաներկու տարեկան էր, երբ հրատարակեց իր «Ազատության ձայները և սիրո երգերը» պոեմի առաջին հատորը (1850)։ Այնուհետ նա տպագրել է The Ballad of Babe Christabel  (1854), War Waits (1855), Havelock’s March (1860) և A Tale of Eternity (1869) ստեղծագործությունները։ Շատ տարիներ անց 1889 թվականին, Մեսսին հրատարակեց իր լավագույն երկհատոր գիրքը՝ «Իմ լիրիկական կյանքը»։ Բացի այդ, նա հրատարակել է ոգեկոչություն և Շեքսպիրի սոնետներին  նվիրված ստեղծագործություններ (1872 և 1890), ինչպես նաև պեկուլյատիվ ուղղությամբ աստվածաբանական աշխատանքներ։

## Թեորիաներ
Սակայն նրան ճանաչում է բերել եգիպտագիտւթյամբ տարվածությունը և այդ թեմայով գրված գրքերը՝ The Book of the Beginnings և The Natural Genesis։ Մահվանից կարճ ժամանակ առաջ Մեսսին հրապարակել է Ancient Egypt: The Light of the World գիրքը, որտեղ համեմատել է  հրեա-քրիստոնեական և եգիպտական կրոնները, ինչն այդ ժամանակ երկիմաստ արձագանք ստացավ։ Օրինակ՝  Հորուսի և Քրիստոսի կյանքի դրվագների միջև համընկնումները չեն գտնում որևէ հավաստիացում կամ նույնիսկ եգիպտական կրոնական աղբյուրներում նշումներ չկան այդ մասին, Մեսսիի նշումներում նաև բացակայում են Օսիրիս ու Հորուս անունների տարբերակների համընկնումները։

## Ծննդյան տարեթիվ
Բազմաթիվ քննադատներ նշել են, որ ներկայացվող զուգահեռների զգալի մասը, որը վերաբերվում է Քրիստոսի և Հորուսի ծննդյան ամսաթվի դեկտեմբերի 25-ը լինելուն, մատնանշում է, որ Նոր Կտակարանում չկա ոչ մի հիշատակում Քրիստոսի ծննդյան ամսաթվի մասին։ Հայտնի է, որ դեկտեմբերի 25 ընտրվել է Եկեղեցու կողմից որպես Սուրբ Ծննդյան ամսաթիվ միայն IV դարում, քաղաքական նկատառումներով՝ ձմեռային արևադարձի հեթանոսական տոնակատարությանը փոխարինելու նպատակով։ Կարրիերը մատնանշում է, որ վաղ քրիստոնյաները չէին համարում, որ Հիսուսը  ծնվել է դեկտեմբերի 25֊ին։ Քրիստոսի ծննդյան ստույգ ամսաթիվը  հայտնի չէ, և հավանականությունը քիչ է, որ դա եղել է տարվա ցուրտ եղանակ, քանի որ ըստ Ղուկասի Ավետարանի Սուրբ Ծննդյան ժամանակ հովիվները արոտավայրում ոչխար Էին արածեցնում։ Այսպիսով, ըստ քննադատների, չնայած Սուրբ Ծննդյան ամսաթիվը, կապված է ձմեռային արևադարձի հետ, այդ կապը լիովին այլ բացատրություն ունի, քան Մեսսիի գրքում։

## Ծանոթագրություններ

## Արտաքին հղումներ

Կատեգորիա:Անգլիացի բանաստեղծներ
Կատեգորիա:Անգլիացի գրողներ
Կատեգորիա:Անգլիացի եգիպտագետներ
Կատեգորիա:Անգլիացի փիլիսոփաներ
Կատեգորիա:Կրոնների քննադատներ
Էլզա Բերգ

**Էլզա Բերգ** (), Գերմանիայում ծնված հրեական ծագմամբ հոլանդացի նկարչուհի, առնչություն է ունեցել Բերգենյան դպրոցի հետ։

Ամուսանցել է հոլանդացի նկարիչ Մոմի Շվարցի հետ։

## Կենսագրություն
thumb|150px|left|Վրձիններով ինքնադիմանկար (1929)
Էլզա Բերգի բնիկները եղել են Պրուսիայից, որոնք պայմանների բարելավման նպատակով տեղափոխվել են Արևելք։ Նրա հայրը ռեֆորմիստ հրեա էր և սիգարի գործարանի սեփականատեր։ 1895 թվականին Էլզան սկսել է ուսանել Անտվերպենի Գեղարվեստի թագավորական ակադեմիայում։ Հինգ տարի անց ծնողների ֆինանսական աջակցությամբ կրթությունը շարունակել է Բեռլինի գեղարվեստի համալսարանում, որտեղ ուսանել է  Արթուր Կամպֆի մոտ։ Ըստ այլ աղբյուրների սովորել է նաև Փարիզում։

1905 թվականին հանդիպել է Մոմի Շվարցին, որը վերադարձել էր Նյու-Յորքից և Բեռլին էր եկել սովորելու գերմանական էքսպրեսիոնիզմ։ Նրանք միասին մեկնել են Փարիզ` ուսումնասիրելու վերջին գեղարվեստական միտումները։ Հաջորդ տարի նրանք բնակություն են հաստատել Ամստերդամում և դարձել Ժամանակակից արվեստի շարժման մի մասը։ Տարիներ շարունակ նրանք միասին են ճամփորդել, թեև աշխատել են առանձին ստուդիաներում։ 1920 թվականին ամուսնացել են, և չորս տարի անց Էլզա Բերգը դարձել է Հոլանդիայի քաղաքացի։

Չնայած ֆինանսական դժվարություններին, նրանք շարունակում էին ճանապարհորդել ամբողջ Արևելյան Եվրոպայում, Իտալիայում և Ֆրանսիայում։ Երկար ժամանակ Լեո Գեստելի և նրա կնոջ հետ մնացել են Մալյորկայում, որտեղ հետաքրքրվել են կուբիզմով։ Երբ նացիստները եկան իշխանության, նրանց ընկերներից շատերն ընտանիքով մեկնեցին Անգլիա կամ Միացյալ Նահանգներ։

Սկզբում նրանք Ամստերդամում ապահով էին զգում, բայց երբ հրաժարվեցին «Դեղին աստղ» կրել երբ այն դարձավ պարտադիր, թաքնվեցին Բաամբբուրգում։ Նրանց մատնեցին և 1942 թվականի նոյեմբերին Բերգին ու Շվարցին ձերբակալեցին և ուղարկեցին Օսվենցիմ, որտեղ նրանց սպանեցին ժամանումից հետո։

## Գրականություն
* Piet Spijk: De Bergense School en Piet Boendermaker. Kunstverzamelaar in Amsterdam en Bergen. Waanders, Zwolle 1997.
* Linda Horn: Else Berg en Mommie Schwarz – Kunstenaarspaar in Amsterdam 1910–1942. ISBN 978-94-91196-18-8.
* Betty van Garrel: De trommel van Else Berg. Uitgeverij & Boekhandel Bas Lubberhuizen, Amsterdam 2012, ISBN 978-90-5937-305-1.

## Պատկերասրահ

Else berg - portrait of Mommie Schwarz 1936.jpg|Մոմի Շվարցի դիմանկարը
Else Berg A potter.jpg|Կավագործը
Else Berg Portrait of a farmer.jpg|Հողագործի դիմանկար
Else Berg A still life with flowers.jpg|Ծաղիկներով ինքնադիմանկար
Else Berg Jongen met speelgoeddieren.jpg|Երեխան խաղալիք կենդանիների հետ
Else Berg A mining district near Tilleur, Belgium.jpg|Լեռնահանքային արդյունաբերության շրջան Թիլորի մոտ


## Ծանոթագրություններ

## Արտաքին հղումներ
*ArtNet: More works by Berg.
*Else Berg and Mommie Schwarz @ the Joods Historisch Museum

Կատեգորիա:20-րդ դարի նկարչուհիներ
Կատեգորիա:Հոլանդացի նկարչուհիներ
Կատեգորիա:Հոլոքոստի զոհեր
Կատեգորիա:Հրեա արվեստագետներ
Կատեգորիա:Օսվենցիմ համակենտրոնացման ճամբարում մահացածներ
Ժողովածու (3026)

**Ժողովածու** (3026), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3026 թվի տակ։ Ձեռագիրը գրվել է 19-րդ դարում։ Ստացողը եղել է Անտոն աբեղան։ Գրված է թղթի վրա, որն ունի 21,5X15,5 չափս։ Ձեռագիրը կազմված է 172 թերթից։ Գրված է միասյուն, նոտրգրով։ Կազմը՝ տախտակ։ Հիշատակարաններ ստացողի՝ 67ա,121բ, հետագայի՝ 1ա (1885 թվական)։

## Բովանդակություն
* Քարոզք (Գր. Տաթևացի, անանունք),
* Նշանագիրք իմաստնոց,
* Ի Հասարակաց խրատուց Յովհ. Երդնկացւոյ,
* Ի Հարանց վարուց։
## Ծանոթագրություններ

Կատեգորիա:Մատենադարանի ձեռագրեր
Ժողովածու (3028)

**Ժողովածու** (3028), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3028 թվի տակ։ Ձեռագիրը գրվել է 1668 թվականին Կարինում։ Ստացողը եղել է Մարտիրոս Ղրիմեցին։ Կազմող՝ Յակոբը։ Գրված է թղթի վրա, որն ունի 26,9X14,8 չափս։ Ձեռագիրը կազմված է 324 թերթից։ Գրված է միայսուն, բոլորգրով։ Ունի կիսախորան, լուսանցազարդ մանրանկարներ։ Պահպանակն ունի 2 էջ, գրված է՝ մագաղաթի վրա՝ բոլորագիծ երկաթագրով, Ավետարան։ Կազմը՝ կաշեպատ տախտակ դրոշմազարդ, աստառը՝ կապույտ մետաքս։ Հիշատակարաններ ստացողի՝ 323բ (չափ.):
## Բովանդակություն
Սիմ. Ջուղայեցւոյ Քերականութիւն, Տրամաբանութիւն, Մեկնութիւն Պրոկղի

## Ծանոթագրություններ

Կատեգորիա:Մատենադարանի ձեռագրեր
Շատոնյոֆ դե Գադան

**Շատոնյոֆ դե Գադան** (), համայնք Ֆրանսիայի Վոքլյուզ դեպարտամենտում, Պրովանս Ալպեր Լազուր ափ։ Պատկանում է ԼˈԻլ-սյուր-լա-Սորգ կանտոնին։

## Աշխարհագրական դիրքը
Շատոնյոֆ դե Գադանը գտնվում է Ավինյոնից 13 կմ արևելք։ Հարևան համայնքներն են Սեն-Սատյուրնեն-լեզ-Ավինյոնը և Ժոնկերետը՝ հյուսիսում, Լե Տորը` արևելքում, Կոմոն-սյուր-Դյուրանսը` հարավում, Մոնֆավեն և Մոնյեր-լեզ-Ավինյոնը` արևելքում։

## Ժողովրդագրություն
Համայնքի բնակչությունը 2010 թվականին կազմել է 3259 մարդ։

## Տեսարժան վայրեր
* Ֆոն-Սեգյուն ամրոց։ Այստեղ 1854 թվականին ապրում էին Ալֆոնս Տավանը և ֆելիբրերը։
* Եկեղեցի
* Խաչ
* Ամրոցների և հին դարպասների մնացորդներ
* Առաջին համաշխարհային պատերազմում զոհվածների հուշարձան
* Սեն-Ռոշի մատուռ

## Հայտնի բնիկներ
* Ալֆոնս Տավան (, 1833-1905)՝ պրոֆեսիոնալ բանաստեղծ, Ֆելիբր գրական շարժման հիմնադիրներից

## Պատկերասրահ

Chateauneuf de Gadagne 4 by JM Rosier.jpg|Առաջին համաշխարհային պատերազմում զոհվածների հուշարձան
Chateauneuf de Gadagne 3 by JM Rosier.jpg|Եկեղեցի
Chateauneuf de Gadagne 2 by JM Rosier.jpg|Խաչ
Chateauneuf de Gadagne 5 by JM Rosier.jpg|Ալֆոնսո Տավանի հուշարձան
Font-Ségugne.jpg|Սեգուն ամրոց


## Ծանոթագրություններ

## Արտաքին հղումներ
* Կոմունայի պաշտոնական կայք
* Վիճակագրության ազգային ինստիտուտ 

Կատեգորիա:Ֆրանսիայի բնակավայրեր
Կատեգորիա:Ֆրանսիայի կոմունաներ
Mask Off

**«Mask Off»,** ամերիկացի հիփ-հոփ կատարող և երաժշտական պրոդյուսեր Ֆյուչերի երգը։ Թողարկվել է 2017 թվականի ապրիլի 18-ին  A1, Freebandz, Epic լելբլների կողմից որպես Ֆյուչերի *Future* հինգերորդ ալբոմի երկրորդ սինգլը։ Երգն ստացել է պլատինե  կարգավիճակ RIAA-ի կողմից և դարձել է առավել հաջողակ աշխատանքը կատարողի կարիերայի ընթացքում՝ հասնելով Billboard Hot 100-ի հիթ-շքերթի 5-րդ հորիզոնականին։

## Պատմություն
Երաժշտական տեսահոլովակը թողարկվել է 2017 թվականի  մայիսի 5-ին պրոդյուսեր Colin Tilley-ի կողմից և ներկայացվել է MMTV Video Music Award for Best Editing մրցանակին և BET Hip Hop Award for Video of the Year:  Ամերիկացի ռեփեր Քենդրիկ Լամարի մասնակցությամբ ստեղծված պաշտոնական ռեմիքսը, որի միքսավորումը կատարվել է հնչյունայն ռեժիսոր  Alex Tumay-ի կողմից, թողարկվել է  2017 թվականի մայիսի 23-ին։ Նրա թողարկվումը կապված էր 2017 թվականի Coachella փառատոնում Ֆյուչերի և Լամարի ելույթի հետ։ Քենդրիկ Լամարը կենդանի կատարմամբ ներկայացրել է «Mask Off» երգի քավեր տարբերակը Damn tour շոուում։

Հունիսի 16-ին թողարկվել է Marshmello-ի ստեղծած ռեմիքսը, որը նրա երկրպագուները համարել են հեգնական։

## Հիթ-շքերթներ

### Շաբաթական հիթ-շերթներ

Source for Mainstream Top 40

### Տարեվերջյան հիթ-շքերթներ

## Հավաստագրումներ

## Ծանոթագրություններ
Ժողովածու (3030)

**Ժողովածու** (3030), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3030 թվի տակ։ Ձեռագիրը գրվել է 1854 թվականին Պետրոս վարդապետ գրիչի կողմից [ենթադրաբար] Պրուսայում։ Ստացողը եղել է Գէորգ Կ. Պօլսեցին։ Գրված է թղթի վրա, որը ունի 20,8X13,3 չափս։ Ձեռագիրը կազմված է 70 թերթից։ Գրված է միասյուն, նոտրգրով։ Կազմը՝ ստվարաթուղթ։ Հիշատակարաններ գրչի՝ 1ա։
## Բովանդակություն
* Գր. Փեշտրամալճեան Քննութին նդովից,
* Ադէրսանդրի կաթողիկոսի թուղթ առ Գլիմենդոս։

## Ծանոթագրություններ

Կատեգորիա:Մատենադարանի ձեռագրեր
Ժողովածու (3029)

**Ժողովածու** (3029), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3029 թվի տակ։ Ձեռագիրը գրվել է 17-րդ դարում։ Գրված է թղթի վրա, որն ունի 19,8X15,5 չափս։ Ձեռագիրը կազմված է 180 թերթից։ Գրված է միասյուն, նոտրգրով։ Ունի կիսախորան, լուսանցազարդ մանրանկարներ։  Կազմը՝ կաշեպատ տախտակ։ Հիշատակարաններ գրչի՝ 175ա։
## Բովանդակություն
* Դիսն. Թրակացւոյ Արուեսա քերականութեան,
* Մեկնութիւն բառից քերականին,
* Պորփիւրի Ներածութիւն Ստորոգութեանցն Արիստոտելի,
* Արիստոտելի Ստորոզութիւնք (Լուծմունք ի լուսանցս ), Պերի արմենիաս, Յաղադս առաքինութեանց,
* Դաւթի Հարքացւոյ Նակատումն Արիստոտելի,
* Դաւթի Սահմանք իմաստասիրութեան, Վասն բաժանման,
* Ամենայն չար տանջելի,
* Առածք հինք։

## Ծանոթագրություններ

Կատեգորիա:Մատենադարանի ձեռագրեր
Էդվարդ Լուդլոու Մունի

**Էդվարդ Լուդլոու Մունի** (, ), ամերիկացի դիմանկարիչ։

## Կյանք և գործունեություն
1835 թվականին, երբ քսաներկու տարեկան էր, Մունին ընդունվում է Ամերիկայի դիզայնի ազգային ակադեմիա։ Ուսման ընթացքում 1837 թվականից նա դառնում է Հենրի Ինմանի, ԱՄՆ-ում այդ ժամանակաշրջանի թե րևս ամենաբարձր վարձատրվող նկարչի օգնականը։ Նրա ուսուցիչներից էր նաև Վիլյամ Փեյջը։ Ակադեմիայում սովորելուց և ավարտելուց հետո 1840 թվականին նրան շնորհվում է ակադեմիայի լիիրավ անդամի կոչում։ 
Նյու Յորքի իր արվեստանոցում նա առավելապես մասնագիտանում է դիմանկարներ պատկերելու արվեստում։ Ի թիվս այլ գործերի, Նյու Յորքի քաղաքապետարանի համար նա ստեղծել է քաղաքապետերի դիմանկարների շարք, ինչպես նաև Փրինսթոնի համալսարանի աշխատակիցների ու պրոֆեսորների դիմանկարները։ Նրա վրձնին են պատկանում նաև Արևելքի պետական գործիչների ու քաղաքացիների դիմանկարներ, որոնք ընդգրկվում են օրիենտալիստական աշխատանքների շարքում։ Դրանցից մեկն էլ հայ զինվորի դիմանկարն է՝ Օսմանյան բանակի տարազով։

## Ծանոթագրություններ

## Արտաքին հղումներ
* Edward Ludlow Mooney, 1813–1887 - Biographie auf der Website der National Academy.
* Mooney, Edward Ludlow. In: Hans Vollmer (Hrsg.): Allgemeines Lexikon der Bildenden Künstler von der Antike bis zur Gegenwart. Begründet von Ulrich Thieme und Felix Becker. Band 25: Moehring–Olivié. E. A. Seemann, Leipzig 1931, S. 104.

Կատեգորիա:19-րդ դարի ամերիկացի նկարիչներ
Կատեգորիա:Ամերիկացի դիմանկարիչներ
Կատեգորիա:Ամերիկացի նկարիչներ
Հինամացուրի

, հայերեն՝ **Աղջիկների տոն** կամ **Տիկնիկների տոն**, Ճապոնիայի ամենակարևոր տոներից մեկը, որը նշում են մարտի 3-ին։ Այս տոնը հայտնի է նաև  և  անուններով։

Այդ օրը այն ընտանիքները, որտեղ կան աղջիկներ, համընդանուր ցուցադրում են յուրահատուկ տիկնիկներ՝ դրանց անվանելով  , որոնք դրվում են աստիճանի նման բազմահարկ  ցուցափեղկի վրա։ Հանակաձարին սովորաբար ունենում է երեք, հինգ կամ յոթ հարկ, ծածկված է կարմիր գույնի կտորով, և հաճախ զարդարվում է դեղձի ծաղիկների թերթերով, սենյակը, որտեղ դրված են տիկնիկները, զարդարվում են բալենու և մանդարինի արհեստական թերթերով պատրաստված գնդերով։ Հինամացուրիի անհրաժեշտ պարագաները վաճառվում են  հատուկ տոնավաճառներում։ *Հինա-նո իտի*ն լինում է փետրվարին և լավ առիթ է հանդիպել ընկերներին ու ծանոթներին՝ շփվելու և զրուցելու համար։

Աղջիկները հագնվում են ծաղկանկար գեղեցիկ կիմոնո, հյուրընկալվում են միմյանց, տալիս նվերներ, ուտում են տարբեր քաղցրավենիքներ, օրինակ՝ , *հինա արարե*՝ հատուկ փխրուն քաղցրավենիք, որը պատրաստված է բրնձից և ծածկված քաղցր մրգահյութով, տարբեր բլիթներ, խմում են  ՝ սպիտակ, քաղցր, ցածր ալկոհոլային սակե։ Տոնի ժամանակ աղջիկները պարտավոր են հետևել գեղեցիկ խոսելաձևի կանոններին, այլ կերպ Հինամացուրին ծառայում է աղջիկների դաստիարակության նպատակին, և թույլ է տալիս նրանց ծնողներին ցուցադրել հյուրերին, որ իրենց աղջիկները լավ դաստիարակված են ու տիրապետում են վարվելագարքի կանոններին։

## Տիկնիկների դիրք
### Առաջին աստիճան
thumb|175px|right|Կայսրի տիկնիկը, ներքևի աստիճանին գտնվում են երկու արքունական տիկնայք
Հինամացուրիի առաջին աստիճանի ամենավերևում տեղադրված են ՝ կայսեր և ՝ կայսրուհու տիկնիկները։ Դրանք հավաքածուի ամենաթանկ և ամենագեղեցիկ տիկնիկներն են, նրանք կրում են տոնական, մետաքսե կամ դիպակե հագուստ, ընդ որում՝ կայսրուհու տիկնիկը կրում տասներկու կիմոնո, որոնք մեկը մյուսի վրա են։ Տիկնիկների երկու կողմից դրված են լապտերներ, իսկ մեջտեղում՝ սկուտեղ սրբազան ծառերով՝ զարդարված թղթե ժաներիզներով։

### Երկրորդ աստիճան
Այս աստիճանում դրված են արքունական տիկնանց երեք տիկնիկները , որոնք պահում են սակեի լցման պարագաները։

### Երրորդ աստիճան
Այստեղ տեղակայված են հինգ երաժիշտ տիկնիկներ , որոնք նվագում են ճապոնական հին երաժշտություն ։ Ամեն մի երաժշտի ձեռքին կա կամ ֆլեյտա, կամ էլ թմբուկ, բացառությամբ մեկի՝ երգչի, որը բռնում է հովհար։

### Մնացած
Չորրորդ աստիճանի կողքերին երբեմն տեղակայված է նախարարների երկու քանդակ , ինչպես նաև չորրորդ և հինգերորդ աստիճաններում տեղակայված են բարձրաստիճան պաշտոնյանների քանդակներ, թիկնապահներ և ծառաներ։ Վեցերորդ և յոթերորդ աստիճաններում տեղակայված են խաղալիք կահույք, գործիքներ, զարդատուփեր և այլ նմանատիպ իրեր։

## Ծանոթագրություններ

## Գրականություն
* Ishii, Minako. *Girls' Day/Boys' Day*. Honolulu: Bess Press Inc.,　2007. .

## Արտաքին հղումներ

* Hinamatsuri (Doll's Festival) 
* Hinamatsuri in Sado, Niigata, Japan (Doll's Festival) 
* Video on Hinamatsuri  (Hinamatsuri Girls' Day | Doll's Festival)

Կատեգորիա:Ճապոնիայի մշակույթ
Կատեգորիա:Մարտ ամսվա տոներ
Վիլյամ Փեյջ

**Վիլյամ Փեյջ** (, ), ամերիկացի նկարիչ։

## Կենսագրություն
Վիլյամ Փեյջը ծնվել է 1811 թվականին։ Ինը տարեկան էր, երբ ծնողների հետ բնակության տեղափոխվեց Նյու Յորք։ 1822 թվականին սկսում է վարձատրվել Նյու Յորքի Ամերիկյան ինստիտուտից՝ հնդկական թանաքով աշխատելու համար։ Տասնչորս տարեկանում սկսում է ուսումնասիրել օրենքները՝ իրավաբան Ֆրեդերիկ դը Փեյստերի գրասենյակում, սակայն շուտով հեռանում է այնտեղից և ընդունվում դիմանկարների վարպետ նկարիչ Ջեյմս Հերինգի արվեստանոց։ Վիլյամը մեկ տարուց էլ կարճ ժամանակում դառնում է նշանավոր նկարիչ և հեռագրության բնագավառի գյուտարար Սեմյուել Մորզեի աշակերտը, որի միջոցով անդամակցեց Նյու Յորքի Դիզային ազգային ակադեմիային։ Այստեղ Վիլյամի՝ անտիկ ոճով ստեղծած նկարները արծաթե մեդալ բերեցին նրան։ Բայց, լինելով պրեսբիտերական եկեղեցու անդամ, նա որոշեց ծառայության մտնել այնտեղ։ Անդովեր և Ամհերսթ քաղաքներում նա երկու տարի աստվածաբանություն ուսումնասիրեց, որից հետո կրկին վերադարձավ կերպարվեստին։ Մեկ տարի դիմանկարներ նկարելով Օլբանի քաղաքում, նա վերադարձավ Նյու Յորք։ 1836 թվականին Վիլյամն ընտրվեց Ազգային ակադեմիայի ակադեմիկոս։ 
1847 թվականից հետո նա մեկնեց Իտալիա և տասնմեկ տարի ապրեց Ֆլորենցիայում և Հռոմում։ Իտալիայում ապրած տարիներին Վիլյամ Փեյջը ստեղծեց անգլիացի բանաստեղծներ Ռոբերտ և Էլիզաբեթ Բրաունինգների և անգլիացի ու ամերիկացի ուրիշ հանրահայտ մարդկանց դիմանկարները։ Այդ ընթացքում նա նաև հիանալի առիթ ունեցավ ուսումնասիրելու նշանավոր նկարիչների ու հատկապես Տիցիանի ստեղծագործություններին, որոնցով նա խիստ հիացած էր և ձգտում էր բացահայտել նրա նկարելու մեթոդն ու տեխնիկան։ Տիցիանի կտավների ընդօրինակումներն այնքան հիանալի էին ստացվել, որ դրանցից մեկը Ֆլորենցիայի իշխանություններն առգավեցին՝ կարծելով, թե բնօրինակն է։ 
1860 թվականին Վիլյամ Փեյջը վերադարձավ Նյու Յորք, որտեղ 1871-1873 թվականներին եղավ ակադեմիայի նախագահը։ Նա մահացավ 1885 թվականին 74 տարեկան հասակում։ Չնայած նա որպես նկարիչ ստեղծագործել է 1830-1860 թվականների ընթացքում, բայց նրա համբավը մեծապես տուժեց հատկապես կյանքի վերջին շրջանում՝ նկարչական ոճը հաճախ փոխելու պատճառով

## Ծանոթագրություններ

## Աղբյուրներ
* "Smithsonian Institution: Collections Search Center: Josiah Quincy". Retrieved 27 January 2012.

Կատեգորիա:19-րդ դարի ամերիկացի նկարիչներ
Կատեգորիա:Ամերիկացի նկարիչներ
Կատեգորիա:Ամերիկացի դիմանկարիչներ
Սպանված խաղաղ բնակիչների հուշարձան (Կոնստանտինովսկ)

**Սպանված խաղաղ բնակիչների հուշարձան ** (), հուշարձան Ռուսաստանի Ռոստովի մարզի Կոնստանտինովսկ քաղաքի Ֆրունզեի փողոցում։

## Պատմություն
20-րդ դարի 60-ական թվականներին Ռոստովի մարզի Կոնստանտինովսկ քաղաքի հյուսիսային ծայրամասում կանգնեցվել է Հայրենական մեծ պատերազմի տարիներին Կոնստանտինովսկ ավանի օկուպացիայի ժամանակ սպանված քաղաքացիական անձանց հուշարձանը։

Գնդակահարման դատապարտված մարդկանց մեծամասնությունը տեղացիներ էին։ Դրանք երեխաների հետ հրեա փախստականներ էին։ 1942 թվականի ամռանը գյուղում փորվել են մի քանի զիգզագաձև խրամատներ։ Խրամատներից մեկի առջև տեղացի բնակիչներին կանգնեցրել են դեմքով դեպի խրամատը։ Կրակոցից վայրկյաններ առաջ բնակիչներից մեկը՝ Ալեքսանդր Վորոբյովը բղավոցով դիմել է գերմանացիներին. «Սրիիկանե՛ր, երեխաներին գթացեք»։ Ավտոմատների կրակահերթը խլացրել է մարդկանց աղաղակները։

## Նկարագրություն
Սպանված խաղաղ բնակիչների հուշարձանը բարդ կոմպոզիցիա է։ Ցածր սպիտակ պատվանդանի վրա հուշարձանի մետաղից ձուլված սև ստելան է, որի վրա դորիական օրդերի սյունի հատվածքի ոսկեզօծ գագաթն է, սյունի վրա՝ սև պատվանդանին տեղադրված է կլոր սպիտակ վահան, պատվանդանի վրա տեղադրված է խաչ, սև գերան և ոսկեզօծ ուղղահայաց սյուն, խաչին՝ մուգ գույնի ծաղկեպսակ է՝ մուրճ և մանգաղով։ Ստելայի գագաթին հինգաստղանի ոսկե աստղն է։

Ամբողջ հուշահամալիրի բարձրությունը մինչև ոսկեզօծ աստղ՝ կազմում է 180 սմ։ Հուշարձանի հիմնական ստելայի վրա ամրացված է բրոնզե հուշատախտակ, որի վրա մակագրված է. «Թաղված են 13 տղամարդ, 14 կին և 18 երեխա»։

Ժամանակին հայտնաբերվել էր վեց մարդու անուն, որոնք գրված են ստելայի վրա՝ Ի. Ֆ. Վասիլկովսկի, ռայկոմի կուսակցական հրահանգիչ Ալեքսանդր Իվանովիչ Վորոբյով, Գ. Ի. Ժիլենկով, Վ. Գ. Դավիդով, Ա. Ի. Սավկինա, Ա. Ա. Իսաև, Մ. Ի. Օսիպովա։

Հուշարձանի դիմաց կա 100x100 սմ չափերի շիրմաքար, 50x100 սմ չափերի երկու փոքր տապանաքարեր, ծաղկի թումբ։ Հուշարձանը ստեղծվել  է Վոլգոգրադում։ Այն շրջապատված է մետաղական ցանկապատով։

Հուշարձանը 20-րդ դարի 60-ական թվականներին տեղադրվել է սպանված Իվան Ֆ. Վասիլկովի որդու` Դմիտրի Իվանովիչ Վասիլկովի կողմից։

## Գրականություն
* Крюков В. Память.//Донские огни.-2005.-5 февраля.(Памятник по ул. Фрунзе).

## Արտաքին հղումներ
* Памятники г. Константиновска
* Памятник мирным жителям, расстрелянным во время оккупации поселка Константиновского
* Воинское захоронение город Константиновск ул. Фрунзе 

Կատեգորիա:Կոնստանտինովսկի հուշարձաններ
Վիլյամ Փեյջ (նկարիչ)

**Վիլյամ Փեյջ** (, ), բրիտանացի լանդշաֆտային նկարիչ։ 1812-1813 թվականներին հաճախել է Բրիտանիայի Արվեստների թագավորական ակադեմիայի դպրոց։ 1816-1824 թվականներին ճանապարհորդել է Հունաստանում և Օսմանյան կայսրությունում։ Ըստ որոշ ուսումնասիրությունների, 1826-31 և 1835-38 թվականներին այցելել է նաև Եվրոպայի և Միջին Արևելքի երկրներ։ Նա մասնագիտացած էր ճարտարապետական շինությունների ու լանդշաֆտային տեսարանների նկարչության մեջ։ Վիլյամ Փեյջի աշխատանքներում պահպանվել են նրա այցելած երկրների ճարտարապետական կոթողների ու տարբեր ժողովուրդների ազգային տարազով ներկայացուցիչների նկարներ։ Դրանցից մեկը, ստեղծված 1823 թվականին, ներկայացնում է Կոստանդնուպոլսում ապրող մի հայուհու։

## Ծանոթագրություններ

## Աղբյուրներ
* http://www.avictorian.com/Page_William_1794-1872.html

## Արտաքին հղումներ
* 
* 
* 
* 
* 
* 

Կատեգորիա:Բրիտանացի նկարիչներ
Տաուրտ

**Տաուրտ** (**Վերետ**) եգիպտերենից T3 wrt՝  «Մեծ») , հին եգիպտական առասպելաբանության մեջ հղի կանանց և ծննդկանների աստվածուհին։

## Պատկերում
Տաուրտը պատկերվում էր կանգնած էգ գետաձիու տեսքով արտահայտված կանացի կրծքով, ատամները սրած, գլխին կանացի կեղծամ։ Մեծ փորով գետաձիու կերպարը հիշեցնում էր հղի կնոջ։ Աստվածուհու սապատին կա կոկորդիլոսի պոչ, կամ էլ նա իր մեջքին կամ ձեռքերին տանում էր կոկորդիլոս։ Հաճախ Տաուրտը ձեռքում սեղմած է դանակ, պատրաստված փղի ոսկորից :

Տաուրտի երկու պատկե հանդիպում են XVII դինաստիայի փարավոն Սոբեկեմսաֆի գահի հիմքում։

Տաուրտին նման էր եգիպտական դաստիարակության աստվածուհի Իպատը, որը նույնպես պատկերվում էր գետաձիու տեսքով, բայց առյուծի ոտքերով։

## Պաշտամունք
Ի սկզբանե կատարում էր բերրիության աստվածուհու դերը։ Բացի դրանից հովանավորում էր մահացածներին Դուատում (անդրշիրիմյան աշխարհում), քշում էր չար ոգիներին տներից։

Համարվում էր արևելյան հորիզոնի պաշտպանը։

Նրա պատկերը հմայիլի տեսքով նվիրում էին հղի կանանց, կամ տանում էին տաճար հեշտ ծննդաբերություն ապահովելու համար։ Տաուրտը և Բեսը բավականին տարածված էին հռոմեկանա ժամանակաշրջանում, որպես տան պահապաններ։ Նրանց արձանիկները դրվում էին փեղկերին կամ պատի խորշերում։ Աստվածուհու պաշտամունքը շարունակվեց մինչև Ք.հ. V դար։

Երբեմն նրան հիշատակում են որպես Սեթ աստծո կին, որի կերպարանքներից մեկը նույնպես գետաձի էր։


Պատկեր:Amulett Taweret.jpg|Հմայի Տաուրտի տեսքով
Պատկեր:Tawaret figurine (Boston MFA).jpg|Տաուրտի կավե արձանիկ գտնված բուրգի պատի հիմքում։
Պատկեր:Teje toeris turin 1998.jpg|Տաուրտի փայտյա պատկերը թագուհու դեմքով։
Պատկեր:Egyptian - Taweret - Walters 481539 - Three Quarter.jpg|Հախճապակյա անոթ Տաուրտի տեսքով (Ք.ա. IV դար)։ 


## Տես նաև
* Իսիդա

## Ծանոթագրություններ

Կատեգորիա:Աստվածներ այբբենական կարգով
Կատեգորիա:Դիցաբանական կերպարներ այբբենական կարգով
Կատեգորիա:Եգիպտական աստվածներ
Կատեգորիա:Կերպարներ այբբենական կարգով
Անդույետ

250px|մինի|աջից|Անդույետը կտրվածքով
**Անդույետ**, կամ **անդուլյետ** () , ֆրանսիական երշիկների տեսակ, որն ավանդական է Շամպայն, Պիկարդիա, Արտուա հին ֆրանսիական երկրամասերի համար։ Պատրաստվում է նաև Ֆլանդրիայում և Լիոնում։
Երշիկի միջուկը (խճողակը)  բաղկացած է խոզի (երբեմն տավարի կամ հորթի ) աղիքի և ստամոքսի երկարությամբ բարակ կտրտված զանգվածից, որոնք նախապես լավ լվացվում են, փափկեցվում և թրջում աղ և պղպեղ ավելացված գինու մեջ։ Զանգվածը տեղավորվում է խոզի աղիքի մեջ և լավ եփվում։ Անդույետի պատրաստման ընթացքը նման է անդուլյետ երշիկի պատրաստման ձևին, սակայն աղի և համեմունքների սահմանափակ օգտագործմամբ։ 
Պատրաստի երշիկները իրենց մեջ չեն պարունակում պինդ կտորներ և շրջանաձև կտրտված  օգտագործվում են  սննդի մեջ ինչպես սառը,այնպես էլ տաք վիճակում, ինչպես խավարտի հետ (օրինակ ՝ տապակած կարտոֆիլ ), այնպես էլ՝ առանձին։ Անդույետը  առանձնանում է իր  նրբահամությամբ և հոտով։
Այս տեսակի երշիկների պատրաստման և վաճառքի որակը վերահսկվում է «Association amicale des amateurs d’andouillettes authentiques» միավորման կողմից։ Որն էլ հենց գնահատում է արտադրանքը  կրճատ  ААААА.

## Ծանոթագրություններ

## Արտաքին հղումներ
* Сайт о продукте андулет  

Կատեգորիա:Մսամթերք
Կատեգորիա:Ֆրանսիական խոհանոց
Whonix

**Whonix**,  Debian֊ի հիման վրա ստեղծված Linux-ի դիստրիբուտիվ՝ նախկինում հայտնի **TorBOX** անունով։ Նախատեսված է VirtualBox֊ի և Tor֊ի միջոցներով անանունության ապահովման համար։ Օպերացիոն համակարգի առանձնահատկությունն այն է, որ ո՛չ վնասակար ծրագրերը, ո՛չ օգտատիրոջ մասնակցային հաշվի կոմպրոմետացումը չեն կարող IP-հասցեյի և DNS֊ի հոսակորստի պատճառ դառնալ։ Ամբողջ համակարգի հետ հավաքածուի մեջ գտնվող ծրագրային ապահովումը նախապես կարգավորված է անվտանգության պահանջները հաշվի առնելով։ Whonix-ի միտքը բարձր գնահատական է ստացել MakeUseOf֊ից (անգլ.)։

## Աշխատանքի սկզբունքներ
*Whonix* համակարգը բաղկացած է երկու վիրտուալ մեքենաներից, որոնք միացված են մեկուսացված ցանցով։ Առաջինը՝ *Whonix-Gateway*֊ը աշխատում է բացառապես Tor֊ով և հանդես է գալիս որպես անցախուց դեպի համաշխարհային սարդոստայն։ Երկրորդը՝ *Whonix-Workstation*֊ը գտնվում է լիովին մեկուսացված ցանցում։ Տվյալ կերպ բոլոր ցանցային միացումները հնարավոր են միայնումիայն Tor֊ով։ Նմանատիպ իրականացումը հնարավոր է ինչպես վիրտուալացման հաշվին, այդպես էլ՝ ֆիզիկական մեկուսացման։

## Հնարավորություններ
*Tor֊ի օգնությամբ DNSCrypt֊ով և DNSSEC֊ով DNS֊ի թույլտվության կարգավորում,
*Tor֊ով UDP֊ի թունելավորում,
* Պրոքսի֊սերվերներով և VPN֊ով նուրբ աշխատանք,
*Tor֊ով անանուն ցանցերի (I2P, JonDonym (անգլ.), RetroShare, Freenet и Mixmaster (անգլ.))  միացման հնարավորություն б
*Mumble-ի օգնությամբ VoIP֊ի անանանունացում,
*TorChat֊ով (англ.) և XChat֊ով չաթեր։

## Տես նաև
* Tor
* VirtualBox

## Ծանոթագրություններ

## Արտաքին հղումներ
*Պաշտոնական կայք
* Whonix Blog՝ պրոյեկտի պաշտոնական բլոգ։
* anonymousoperatingsystem ՝ պրոյեկտի պաշտոնական բլոգ WordPress֊ում (մինչև 2014 թվականի փետրվար)։
* Whonix (Whonix)՝ պրոյեկտի պաշտոնական միկրոբլոգ Twitter֊ում։
* Whonix is an Anonymous Operating System՝ պրոյեկտի էջ GitHub֊ում

Կատեգորիա:Ազատ ծրագրային ապահովում
Կատեգորիա:Լինուքսի ծրագրային ապահովում
Կատեգորիա:Համակարգչային ցանցեր
Ամանդ օնորաբլ

250px|մինի|աջից|Ամանդ օնորաբլի գործադրման տեսարան
**Ամանդ օնորաբլ** (. տառացիորեն՝ պատվավոր տույժ), նախահեղափոխական Ֆրանսիայի հին իրավակարգի օրենսդրության մեջ՝ դատապարտմանը հաջորդող պատժատեսակ (մեծ մասամբ՝ արտաքսում եկեղեցուց). պատժվածի պատվի վերականգնման մասին հրապարակավ հայտարարելու ստորացուցիչ  արարողություն, սեփական սխալի կամ մեղքի հրապարակային ընդունում։ Իբրև հասարակական դատափետման եղանակ՝ այս պատժամիջոցը ավելի մեղմ էր, քան անարգանքի սյունին գամելը, մտրակահարությունը, աքսորը կամ թիարաններում հարկադրաբար տաժանակիր աշխատանք կատարելը։ Ցարական Ռուսաստանում կիրառություն գտած «համաժողովրդական քավության» նմանակն էր։

## 13-րդ դարի օրինակներ
200px|մինի|ձախից|Ֆրանսիա, ափսեի նկար.Թուլուզի կոմսի պատվո պատիժ
250px|մինի|Պատժի տեսարան
Թուլուզի կոմս Ռայմոնդ Վեցերորդն ու վերջինիս վասալները, խախտելով ընդունված կարգը, հասարակական որոշ պաշտոնների կարգել էին հրեաների։ Այդ և համանման այլ զանցանքների համար Թուլուզի կոմսն ու նրա տասներկու գլխավոր վասալները ստիպված էին Սեն-Ժիլի խորհրդում կրել «ամանդ օնորաբլ». նրանց հարկադրեցին ստորացուցիչ պայմաններում երդվել, որ հրեաներին այլևս երբեք չեն նշանակի ո՛չ հասարակական և ո՛չ էլ մասնավոր որևէ պաշտնի։

Թուլուզցի հաջորդ կոմսին՝ Ռայմոնդ Յոթերորդին, ստիպեցին 1229 թվականի սուրբ չորեքշաբթի օրը Փարիզի Աստվածամոր տաճարում Լյուդովիկոս Իններորդ թագավորի և Ֆրանսիայում պապական նվիրակ (լեգատ), կարդինալ Ռոմանո Բոնավենտուրայի ներկայությամբ ստորացուցիչ  պայմաններում ապաշխարության, մեղքերի քավության ծես կատարել։

## Ծանոթագրություններ

Կատեգորիա:Կաթոլիկության պատմություն
Կատեգորիա:Ֆրանսերեն բառեր և արտահայտություններ
Ասսալ լիճ

thumb|320px|Ասսալ լիճ
**Ասսալ լիճ**, Ազալ (- «Մեղրի լիճ» ),Աֆրիկայի ամենացածր կետն է, խառնարանային լիճ է կենտրոնական Ջիբութիում, գտնվում է Աֆարյան գոգահովտում, օվկիանոսի մակարդակից ցածր է 155 մ-ով։  
Լճի աղիությունը 350 ‰, իսկ 20 մ խորության վրա 400 ‰ (համաշխարհային օվկիանոսի միջին աղիությունը 35 ‰ է), որի պատճառով այն դասվում է աշխարհի ամենաաղի լճերի շարքին՝ Մեռյալ և Էլտոն լճերի շարքում։ Լճի շրջապատի հողը ծածկված է խիտ աղի շերտով։

## Ծանոթագրություններ

Կատեգորիա:Իջվածքներ
Կատեգորիա:Իջվածքներ ըստ երկրի
Կատեգորիա:Երկրագնդի էքստրեմումի կետեր
Կատեգորիա:Ջիբութիի լճեր
Կատեգորիա:Անհոսք լճեր
Քարի ջարդիչներ

250px|մինի|Քարի ջարդիչներ
250px|մինի|Խճի արտադրություն
**Ջարդիչներ** (քարի ջարդիչներ), սարքավորումներ ջարդման համար, որոնք նախատեսված են մեխանիկական ազդեցությամբ կարծր նյութի կառուցվածքի խաղտման համար։

Ծառայում են նյութի ՝  ավելի փոքր չափերի բեկորների վերածման համար։ Կախված ջարդվող նյութի խոշորությունից՝ ջարդիչները բաժանվում են խոշոր, միջին և մանր ջարդման ջարդիչների։ Պայմանական բաժանումն ըստ խոշորության ունի հետևյալ տեսքը․

## Կիրառում
Ըստ կիրառման ջարդիչները բաժանում են կարծր լեռնային ապարների, փափուկ լեռնային ապարների, մետալուրգիական արտադրության արդյունքների և թափոնների, փայտանյութի, պլասմասսայի, կենցաղային պինդ թափոնների և կենսաբանական թափոնների համար։

## Գործողության սկզբունք
Կախված տրված առաջադրանքի նշանակումից և բարդությունից գոյություն ունեն տարբեր կոնստրուկցիաներ,որոնք իրականացնում են ջարդման հետևյալ սկզբունքները․ 
*տրորում
*ճեղքում 
*կոտրում և տափակեցում 
*հարվածայրն ազդեցություն (մուրճեր) 
*հարվածային ազդեցություն («ազատ հարված»,հարված«քարը քարին»։

## Կառուցվածք
Ըստ կառուցվածքի ջադիչները բաժանվում են․ 
*Այտային ջարդիչներ 
*Կոնային ջարդիչներ 
*Մուրճային ջարդիչներ 
*Գլանային ջարդիչներ 
*Սկավառակային ջարդիչներ

Նյութի ավելի նուրբ մանրացման համար օգտագործում են գնդաղացներ և թրթռացող աղացներ։

## Տեղադրման մեթոդ
Ըստ տեղադրման և հնարավոր տեղաշարժման տարբերում են․
*անշարժ 
*շարժական անիվի շասսիի վրա
*շարժական բեռնաղցիկի շասսիի վրա։

### Շահագործման առանձնահատկություններ
*Անշարժ*  օգտագործման ջարդիչը իր կառուցվածքով և աշխատանքի կազմակերպման կանոնների համաձայն, պահանջում է շինարարական աշխատանքների հաստատված նախագծային փաստաթղթեր և համապատասխան ենթակառուցվածքների ստեղծում, այսինքն շահագործման համար պահանջվում է պաշտպանված նախագիծ արտադրության կազմակերպման համար և «Ռոստեխնադզորի» տարածաշրջանային ներկայացուցչության շահագործման թույլտվություն։ Շինարարական աշխատանքները և տեղադրումը սովորաբար տևում է 2-3 ամիս։

*Շարժական*  ջարդիչը, թեև համարվում է բացհանքի ինքնագնաց սարքավորում, պահանջում է ընդհանուր օգտագործման ճանապարհների տեղից տեղ հատուկ կազմակերպված փոխադրումներ։ Նրա անվիճելի առավելություններն են․ 
*չի պահանջում պաշտպանված ծրագիր 
*շինարարական մասի տեղեկություններ կամ բացակայում են կամ նվազագույն է 
*սարքավորումների տեղադրման աշխատանքները 4-16 ժամ 
*դուրս բերված ապարների տեղում ազատ տեղաշարժ հանքուղով (բացառությամբ հումքի առաջնային փոխադրման փուլի) հանքի շահագործումը նույնպես պահանջում է «Ռոստեխնադզորի» տարածքային ներկայացուցչության թույլտվություն։

Որոշ անշարժ ջարդիչներ փոքր մետաղատարողունակության շնորհիվ (քաշի) և հատուկ հիմքի բացակայության պատճառով, կարելի է ապամոնտաժել և նոր վայրում տեղադրել, որը տևում է 2-4շաբաթ։

## Տես նաև
*Մետալուրգիա
*Խճաքար

## Ծանոթագրություններ

## Գրականություն
* Дорожно-строительные машины. Мигляченко В. П., Сергеев П. Г., М.: «Лесная промышленность», 1978. 288 с.
* Добронравов С. С., Сергеев С. П. Строительные машины. Учебное пособие для вузов. — 2-е изд., перераб. и доп. — М.: Высш. школа, 1981. — 320 с.

Կատեգորիա:Սարքեր
Էնրիկե Սիմոնե

**Էնրիկե Սիմոնե **  (), իսպանացի նկարիչ, օրիենտալիզմի նշանավոր ներայացուցիչ։

## Կենսագրություն

Էնրիկե Լոմբարդո Սիմոնեն ծնվել է 1866 թվականի փետրվարի 2-ին, Վալենսիայում։ Մանկության տարիներին նրա սկզբում տարվել է կրոնի ուսումնասիրությամբ, բայց հետո թողել է այդ և իրեն նվիրել գեղանկարչությանը։ Չնայած վալենսիացի էր և ուսանում էր Վալենսիայի գեղարվեստի թագավորական ակադեմիայում, այդուհանդերձ միացել է Մալագա քաղաքի նկարիչների խմբակին։ Հատկանշական է նաև, որ նա հաճախում էր այդ խմբակի անդամներից մեկի՝ Բեռնարդո Ֆերանդիս Բադենեսի արվեստանոցը։

1887 թվականին Էնրիկեն դրամաշնորհ ստացավ, որպեսզի հնարավորություն ունենա շարունակելու ուսումը Հռոմի գեղարվեստի ակադեմիայում։ Այստեղ նա 1890 թվականին ստեղծեց «Սրտերի կազմախոսությունը» գործը, որը նրան միջազգային ճանաչում բերեց և արժանացրեց մի շարք մրցանակների[1] : Օգտվելով ընձեռված հնարավորությունից՝ Սիմոնեն ճանապարհորդեց Իտալիայով մեկ, մի քանի անգամ այցելեց Փարիզ, իսկ 1990 թվականին ճամփորդեց միջերկրածովյան երկրներով։ Բացի այդ, եղավ Սուրբ երկրում, որտեղ նկարեց իր կոթողային երկը՝ «Ողբը Երուսաղեմի համար», որի համար նրան շնորհվեցին մի շարք մեդալներ, այդ թվում՝ 1892 թվականին՝ Մադրիդում, 1893 թվականին՝ Չիկագոյում, 1896 թվականին՝ Բարսելոնում, 1900 թվականին՝ Փարիզում։ 1893-1894 թվականներին նկարիչը որպես զինվորական թղթակից եղավ Մարոկկոյում։

1901 թվականին նա դարձավ Բարսելոնի գեղարվեստական դպրոցի պրոֆեսոր, 1911 թվականին՝ Սան Ֆեռնանդոյի գեղարվեստի թագավորական ակադեմիայի անդամ, 1921-1922 թվականներին աշխատեց որպես բնանկարիչների մասնավոր դասընթացների տնօրեն։ Իսպանացի վարպետը նկարչության մեջ օրիենտալիզմի ուղղության ականավոր ներկայացուցչի համբավ էր ձեռք երել։

Էնրիկե Սիմոնեն մահացել է 1927 թվականի ապրիլի 20-ին, 61 տարեկան հասակում։

Նրա ստեղծագործություններն այսօր ցուցադրվում են մադրիդյան աշխարհահռչակ Պրադոյում, Մալագայի թանգարանում։ Նրա «Սուրբ Պողոսի գլխատումը» գործը Մալագայի տաճարի ամենաաչքի ընկնող տեղում է[2]: Իրավունքի այլաբանությունները պատկերող չորս մեծաչափ կտավներ զարդարում են Բարսելոնի, ութ պրովինցիաների ալեգորիաները արտացոլող գործերն էլ՝ Մադրիդի արդարադատության պալատի շենքը։

## Պատկերասրահ

Պատկեր:Enrique Simonet - La autopsia 1890.jpg
Պատկեր:Enrique Simonet - Flevit super illam 1892.jpg
Պատկեր:Decapitación de San Pablo - Simonet - 1887.jpg


## Տես նաև
*Օրիենտալիզմ

## Ծանոթագրություններ

## Աղբյուրներ
* http://www.wallpapers.ru/enrike-simonet-lombardo/ 

## Արտաքին հղումներ

* Biography at Museo del Prado 
* About ''Flevit super illam'' 
* About ''Anatomy of the heart''  (may first have to click second image in first row here to see it)
* About ''Judgement of Paris''  

Կատեգորիա:Իսպանացի նկարիչներ
Կատեգորիա:20-րդ դարի իսպանացի նկարիչներ
Կատեգորիա:Օրիենտալիստ նկարիչներ